|  |  |
| --- | --- |
|  | Dato 08.02.16 |
|  | Mads HendrichPresseansvarlig på aktiviteterTelefon / Phone +45 41 20 60 27Mail: Mads.Hendrich@natmus.dk |

***What a wicked game to play* – kærlighed på Nationalmuseet

I anledning af Valentinsdag inviterer Nationalmuseet til en hed weekend om den svære kærlighed. Glæd dig til chokoladehjerter, omvisninger, foredrag, Lynch-klassikeren ”Vilde Hjerter”, brunch og amourøse vibes en masse.** ”
 *What a wicked game to play*” lyder det om kærligheden på Chris Isaaks sexede sjæler ”Wicked Game” fra soundtracket til David Lynchs kuldslåede *love story* ”Vilde Hjerter”. Og der er noget om snakken. Kærlighed er både det bedste og det sværeste der findes. Vi fejrer dens viltre væsen med arrangementer i weekenden omkring ”de elskendes helligdag”.  **I weekenden 12.-14. februar kan du blandt andet opleve:**

 **Kærligheds NatNight- 12. februar, kl. 16.00 - 22.00 på Nationalmuseet - Highlights**

* Lene Konrad blev landskendt sidste år som deltager i ”Gift Ved Første Blik”, hvor hun blev gift med Poul – et ægteskab, som bestemt ikke var uproblematisk. Hør Lene fortælle om sin oplevelse af at være single i slutningen af 20’erne samt hvilke overvejelser, hun gjorde sig i forbindelse med at være med i programmet. Mød også psykolog Thomas Markersen, som vil komme med sit bud på, hvorfor vi har så høje forventninger til kærligheden og vores kommende partner.
* Sig det med blomster! Køb en smuk buket til din udkårne i pop-up-butikken, hvor Lennie Ragnhof fra blomsterforretningen Guldblomst (kendt fra TV-serien ”Marta og Guldsaksen”) vil tilbyde et specielt kærlighedssortiment i anledningen.
* Se eller gense kultinstruktøren David Lynchs vilde Guldpalme-vinder ”Vilde Hjerter” med Nicholas Cage og Laura Dern i hovedrollerne som turtelduerne. Vi viser den i biografen i samarbejde med CPH PIX.
* Museumsinspektør Mette Byriel-Thygesen giver en specielomvisning om nogle af danmarkshistoriens mest dramatiske kærlighedshistorier – fra Struensees og Caroline Mathilde, til Elvira Madigan og Sixten Sparre.
* Seniorforsker Ulla Kjær vil med foredraget ”*Himmelsengens højsang – sengesymbolik i renæssancen”* fortælle om hvordan ægteskab og børn blev prioriteret før kærligheden i renæssancen.
* Hvad siger himmellegemerne om kærligheden? Medbring dit omtrentlige fødselstidspunkt, dato og fødeby og få tydet dit kærlighedshoroskop af astrologerne Karl Aage Jensen og Calvin Keen fra Astrologihuset.
* De to DJ’s Katrine Ring og Frank Ryle leverer sprøde toner fra pulten og baren serverer kold afrodisiakum frisk fra fad.

 **Lad hjertet guide dig – Tag på date gennem kærlighedshistorien. Hele februar på Nationalmuseet**

* Inviter din udkårne – eller måske et helt nyt bekendtskab – på en date og gå på opdagelse på museet med vores gå-selv-hjerteguide ved hånden. Her kan du opleve kærlighedsgenstande og historierfra antikken og frem.

 **Valentinsomvisning - 13. februar og 14. februar kl. 13.00 og 14.00 på Nationalmuseet**

* Hvordan flirtede man i 1700-tallet? I anledning af Valentinsdag giver vi en specialomvisning om romantik, følelser og forelskelse igennem de sidste 340 års Danmarkshistorie.

 **Valentinsbrunch i Restaurant Julian - 13. + 14. februar og 20. + 21. februar i Nationalmuseets restaurant.**

* Den overdådige brunchbuffet er inspireret af kærlighedshistorier og indeholder lystvækkende ingredienser.

 **Kongernes kærlighed - 13. februar og 14. februar kl. 11.00, 13.00 og 14.00 på Christiansborg**

* Det med at blive gift ved første blik var også praksis i kongehuset i gamle dage, hvor ægteskabet ofte blev indgået af politiske årsager. Af samme grund fandt kongerne tit kærligheden uden for ægteskabet. På Christiansborg kan dufå en særlig omvisning, hvor du kan møde fire af Danmarkshistoriens mest kendte og kulørte elskerinder fra Kirsten Munk til Grevinde Danner.